CELEX: 62017TA0741
Language: et
Date: 2019-09-10 00:00:00
Title: kohtuasi T-741/17: Üldkohtu 10. septembri 2019. aasta otsus – Trasys International ja Axianseu – Digital Solutions versus EASA (Teenuste hanked – Hankemenetlus – IT-rakenduste ja IT-taristu haldamise teenused – Pakkumuse tagasilükkamine ja hankelepingu sõlmimine teiste pakkujatega – Põhjendamiskohustus – Selle hindamine, kas esineb põhjendamatult madala maksumusega pakkumusi – Edukate pakkumuste tunnused ja suhtelised eelised – Põhjenduse küsimine pakkujalt, kes ei ole kõrvalejätmist põhjustavas olukorras ja kelle pakkumus vastab hankedokumentidele)

11.11.2019   
            
            
               ET
            
            
               Euroopa Liidu Teataja
            
            
               C 383/59
            
         
      Üldkohtu 10. septembri 2019. aasta otsus – Trasys International ja Axianseu – Digital Solutions versus EASA
      (kohtuasi T-741/17) (1)
      
      (Teenuste hanked - Hankemenetlus - IT-rakenduste ja IT-taristu haldamise teenused - Pakkumuse tagasilükkamine ja hankelepingu sõlmimine teiste pakkujatega - Põhjendamiskohustus - Selle hindamine, kas esineb põhjendamatult madala maksumusega pakkumusi - Edukate pakkumuste tunnused ja suhtelised eelised - Põhjenduse küsimine pakkujalt, kes ei ole kõrvalejätmist põhjustavas olukorras ja kelle pakkumus vastab hankedokumentidele)
      (2019/C 383/66)
      Kohtumenetluse keel: prantsuse
      
         Pooled
      
      
         Hagejad: Trasys International EEIG (Brüssel, Belgia) ja Axianseu – Digital Solutions SA (Lissabon, Portugal) (esindajad: advokaadid L. Masson ja G. Tilman)
      
         Kostja: Euroopa Liidu Lennundusohutusamet (esindajad: S. Rostren, E. Tellado Vásquez ja H. Köppen, keda abistasid advokaadid V. Ost, M. Vanderstraeten ja F. Tulkens)
      
         Ese
      
      ELTL artikli 263 alusel esitatud nõue tühistada EASA 28. augusti 2017. aasta otsus, millega lükati tagasi hagejate konsortsiumi pakkumus hankemenetluses EASA.2017.HVP.08, mis puudutab Kölnis (Saksamaa) asuvate IT-rakenduste ja IT-taristu haldamise teenuste hankelepingut, ja tunnistati edukaks kolm järgmist paremusjärjestuses olevat pakkujat.
      
         Resolutsioon
      
      
                  1.
               
               
                  
                     Tühistada Euroopa Lennundusohutusameti (EASA) 28. augusti 2017. aasta otsus, millega lükati tagasi TRASYS International EEIG ja Axianseu – Digital Solutions SA konsortsiumi pakkumus hankemenetluses EASA.2017.HVP.08, mis puudutab Kölnis (Saksamaa) asuvate IT-rakenduste ja IT-taristu haldamise teenuste hankelepingut, ja tunnistati edukaks kolm järgmist paremusjärjestuses olevat pakkujat.
                  
               
            
                  2.
               
               
                  
                     Mõista kohtukulud välja EASA-lt.
                  
               
            
         (1)  ELT C 13, 15.1.2018.